Шомбал шоғыр

Шомбал шоғыр. Құрамы жағынан біртекті немесе әртекті, бірақ мұнайды (газды) өткізуге қабілетті тау жыныстарының (әдетте ізбестасты жыныстардың) қомақты көтерілімінен құралған тұтқыштағы көмірсутектер шоғыры. Мұндай шоғырлар өздерінің желегінде өткізбейтін тау жыныстарымен шектелсе, төменгі бөлігі табиғи қорқойманың басым бөлігін тоғытқан су массаларынан тұрады. Шомбал шоғырлардың су-мұнай немесе газ-су жапсарлары шомбал шоғырдың бүкіл аумағын кесіп өтеді және бұл жағдай тау жыныстарының қат-қабатталу сипатына тәуелді емес.

Биогермді көтерілімдегі шомбал шоғыр

Кедертасты шомбалдың нашар өткізетін тау жыныстарымен көмкерілген төбесіне тиесілі шоғыр. Синонимі — кедертасты шоғыр.Мұнай және газ геологиясы терминдерінің орысша-қазақша түсіндірме сөздігі. Жалпы редакциясын басқарған Қазақстанға еңбегі сіңген мұнайшы — геологтар Т.Н. Жұмағалиев, Б.М. Қуандықов. 2000 жыл. — 328 бет.

Дереккөздер

Санат:Мұнай және газ геологиясы
Санат:Терминология